Bya Lawrence Kizito
Ndugwa okwogera bino yasinzidde ku mukolo ogw’okukuza olunaku lw’Olugave mu nsi yonna ogwabadde ku Pope Paul Memorial Hotel mu ndeeba ku lw’omukaaga nga 10th/2/2018.
Ndugwa yategeezezza nti olugave kye kimu ku bisolo ebisinga okuyigganyizibwa mu nsi yonna era nga ebika by’olugave ebimu bigenda bigwawo olw’okubiyigga ennyo.
“Twekembe tulwanyise abayigga olugave tusobole okukuuma omuziro gwaffe, n’abazzukulu abalijja mu maaso basobole okugulabako”. Katende bwe yagambye.
Yayongeddeko nti bbo nga ab’eddira olugave bagenda kukwatagana n’ekitongole ekivunanyizibwa ku bisolo ekya Uganda Wild Life Authority bongere okusomesa abantu ebikwata ku Lugave n’okukiyambako mu kukuuma Olugave nga teruyigganyizibwa mu ggwanga.
Katende era yayanjudde enteekateeka ey’okuzimba ekizimbe kya myaliiro esatu, okunabeera wofiisi z’ekika, etterekero ly’ebyedda (museum) n’essomero ly’ebyemikono ng’emu ku nteekateeka ey’okukulakulanya ekika.
Yagambye nti kimukwasa ensonyi okulaba nga ebika ebirala bikola pulojekiti ezivaamu ensimbi naye eky’Olugave nekisigaliranga emabega n’agamba nti nga ye Ndugwa aliko tagenda kukkiriza bugayaavu buno kugenda mu maaso.
Ye katikkiro w’ekika kino Godfrey Katende yenyamidde olwabantu abaakwasibwa okukuuma ettaka ly’ekika ate okuliddako ne balitunda n’agamba nti kino singa tebaakikomye ekika kyabwe kituuse okusaanawo.
Omukolo guno gwetabiddwaako eyaliko katikkiro wa Buganda Joseph Mulwanyamuli Ssemwogerere.
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn